Տիարք եւ տիկնայք, ո՞վ պիտի հետապնդէ ու դատի կանչէ, անմեղ հայ քաղաքացիները անապատ ուղարկողներուն: Տիարք եւ տիկնայն, ո՞վ պիտի հետապնդէ ու դատապարտէ, անոնք որ անտեսեցին ջարդարարներ հետապնդելու պարտականութիւնը, ու թոյլ տուին որ անոնք ապրին հանգիստ, առանց դատի: Տիարք եւ տիկնայք, ո՞վ պիտի դատէ ձեզ, քանզի ձեր աչառութեամբ եւ երկու տարբեր չափով կշռող ձեր քաղաքականութեամբ, պղծեցիք մարդկային արդարութիւն, հաւասարութիւն, մարդու իրաւունք հասկացութիւնները: Տիարք եւ տիկնայք, ոսմանցի ռադովան կարաձիչներու հետնորդները կ'ապրին անմեղ զոհերու հետնորդներու տուներուն մէջ, ու կը վայելէն բարիքը: Տիարք եւ տիկնայք, ձեր արդարութիւնը պակաս է, կիսուած է, հետեւաբար փուճ: Ձեր արդարութիւնը կը ծառայէ լոկ, ձեր աշխարհակալական շահերուն, ու գիտէք այնպէս մը ծարիրել, շպարել, ձեր գործունէութիւնը, որ ակնդէտին առաջին անգամ թուի անբիծ մարդասիրական գործունէութիւն: